
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 53
                                                                26 martie 2026
privind inițierea vânzării directe a terenului în suprafață de 691 mp., cu categoria de folosință curți - construcții, situat în intravilanul municipiului Sighișoara, județul Mureș

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.470/26.02.2026 şi la Consiliul Local Sighișoara cu nr. 12.064/20.03.2026, de referatul de aprobare, înregistrat cu nr. 8.472/26.02.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 6.413/12.02.2026, depusă de Ferezan Alexandra, administrator al S.C. FERMIS S.R.L., prin care solicită cumpărarea terenului aferent construcției aflate în proprietatea societății;

Având în vedere extrasul de carte funciară nr. 57646 Sighișoara, din care rezultă că imobilul este situat în intravilanul municipiului Sighișoara și este compus din teren în suprafață de 691 mp., cu categoria de folosință curți - construcții, identificat cu nr. cadastral 57646, provenit din C.F. vechi nr. 4410, nr. topografic 3070/2, pe care este edificată o construcție cu destinație industrială;

Având în vedere că dreptul de proprietate asupra construcției este înscris în favoarea S.C. FERMIS S.R.L., în baza contractului de vânzare autentificat de notar public Ionaș Nicolae Gabriel, la data de 26.02.2025, cu încheierea de autentificare nr. 284/26.02.2025, act înscris în cartea funciară;

Având în vedere că terenul aferent construcției este proprietatea Municipiului Sighișoara, face parte din domeniul privat al acestuia și este evidențiat în inventarul bunurilor aparținând domeniului privat al Municipiului Sighișoara la poziția nr. 51.355, având valoarea de inventar de 150.914,40 lei;

Având în vedere că terenul nu face obiectul unor litigii și nu este afectat de utilitate publică;

Ținând cont de prevederile art. 364 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și de prevederile Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024;

Având în vedere prevederile Legii nr. 287/2009 privind Codul civil, republicată, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 8.473/26.02.2026, prin care se propune inițierea vânzării directe a terenului în suprafață de 691 mp., cu categoria de folosință curți - construcții, situat în intravilanul municipiului Sighișoara, județul Mureș;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

          H O T Ă R Ă Ş T E:

Art. 1. Se însușește propunerea de cumpărare formulată de S.C. FERMIS S.R.L., reprezentată prin administrator Ferezan Alexandra, pentru vânzarea directă a terenului intravilan, cu categoria de folosință curți - construcții, în suprafață de 691 mp., situat în municipiul Sighișoara, identificat cu nr. cadastral 57646, înscris în C.F. nr. 57646 Sighișoara, provenit din C.F. vechi nr. 4410, nr. topografic 3070/2, poziția A1, pe care este edificată construcția proprietatea societății solicitante, potrivit înscrierilor din cartea funciară amintită.

Art. 2. Se aprobă inițierea vânzării directe către S.C. FERMIS S.R.L., reprezentată prin administrator Ferezan Alexandra, a terenului intravilan, cu categoria de folosință curți - construcții, în suprafață de 691 mp., situat în municipiul Sighișoara, județul Mureș, identificat cu nr. cadastral 57646, înscris în C.F. nr. 57646 Sighișoara, provenit din C.F. vechi nr. 4410, nr. topografic 3070/2, poziția A1, potrivit prevederilor Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024.

Art. 3. Ca o consecință a prevederilor art. 1 și art. 2 din prezenta hotărâre, în vederea determinării prețului de vânzare a terenului mai sus individualizat, se va proceda la demararea procedurilor necesare pentru achiziția de servicii având ca obiect întocmirea de către un evaluator autorizat, în condiţiile legii, a unui raport de evaluare pentru teren, cu respectarea prevederilor Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Serviciul Impozite, Taxe și Executare Creanțe – Direcția Economică din cadrul Municipiului Sighișoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Fintoc Lucian - Aurel       
                                                                                                   Contrasemnează pentru legalitate
                                SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

              1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.
13 ex.
B.A.

